***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk 73-10/2024.

***J e g y z ő k ö n y v***

***Készült***: Nóráp Község Önkormányzat képviselő-testülete 2024. július 8-án 19.45 órakor megtartott nyilvános testületi ülésről.

***Az ülés helye:*** *Polgármesteri Hivatal*

Nóráp Kossuth utca 48.

***Jelen vannak***: Horváth József Csaba polgármester

Kereszt Roland alpolgármester

Tóth Orsolya képviselő (3 fő)

Berki-Varga Petra és Horváth József képviselők távolmaradásukat előzetesen bejelentették.

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

**Horváth József Csaba polgármester** köszöntötte a képviselőket. Megállapította, hogy az 5 fő képviselőből 3 fő jelen van, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását:

**Napirend**

1. MFP pályázat Nóráp községben a 74/1 hrsz-u, illetve a 0122 hrsz-u közút felújítására
2. Képviselői tiszteletdíjakról lemondás

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

1. **MFP pályázat Nóráp községben a 74/1 hrsz-u, illetve a 0122 hrsz-u közút felújítására**

**Előadó: Horváth József Csaba polgármester**

**Horváth József Csaba polgármester** ismertette a pályázattal kapcsolatos adatokat: elmondta, hogy már évek óta probléma a Nóráp-Kup közötti összekötő út rossz állapota. Az út jelentős forgalmat bonyolít le – kiemelve a honvédségi forgalmat is . Anyagi lehetőségeik szerint kisebb javításokat (kátyuk javítása) saját maguk elvégezték, azonban ezek állapota csak rövid ideig volt jó. Az önkormányzatnak saját forrása az út helyreállítására nincs, ezért is nyújtanának be pályázatot. A LANG SZOLG Kft (Győrújbarát) ajánlata alapján az útjavítás költsége 44.997.227 Ft. (árajánlat jkv. 3. melléklete) A pályázati kiírás alapján maximum 45.000.000 Ft a megpályázható összeg, így a pályázati keretet a felújítási munkák költsége lefedi, egyéb költség a pályázatba nem építhető be. (Egyébként a pályázati összeg 7 %-a erejéig lehetne elszámolni járulékos költséget: pl. projektmenedzsment díja) A pályázat elkészítésével, benyújtásával a az Értékterv KFT-t (Budapest) bíznák meg, a pályázat elkészítését, benyújtását a projekt költségének 2 %-áért vállalná, a megbízási díj sikerdíjas, tehát csak nyertes pályázat esetén van fizetési kötelezettsége az önkormányzatnak, a költséget önerőből kell vállalni. Ugyancsak javasolt a kivitelezés során műszaki ellenőr alkalmazása, mely szint 1-2 % költséget jelentene, erről azonban majd nyertes pályázat esetén kell dönteni. (műszaki ellenőr alkalmazását nem írja elő a pályázat, de célszerű a megvalósítás, kivitelezés során szakembert alkalmazni)

Kérte a képviselőket a szavazásra, hogy a az árajánlatban szereplő össszegre a pályázatot benyújtsák, illetve – nyertes pályázat esetén – a projektmenedzsmenti díjat, mely a pályázati összeg 2 %-a, azaz 899.945 Ft – saját költségvetésük terhére vállalják:

A képviselők a javaslattal egyetértettek, támogatták a pályázat benyújtását, illetve a projektmenedzsmenti díj vállalását:

A polgármester kérte a képviselőket a szavazásra:

Nóráp község Önkormányzat Képviselő-testülete 5 igen szavazattal – ellenszavazat s tartózkodás nélkül - az alábbi határozatokat hozta:

**28/2024. (VII.8.) KT határozat**

Nóráp Község Önkormányzatának Képviselő-testülete pályázatot nyújt be az MFP-UHJ/2024 kódszámú, „t, híd, járda, kerékpárforgalmi létesítmény építése, felújítása” című pályázatra a Nóráp-Kup összekötő út nórápi szakaszának felújítására 44.997.226 Ft összegre.

A pályázat elkészítésével és benyújtásával a Értékterv Kft-t (Budapest Móricz Zsigmond körtér 7.) bízza meg.

Sikeres pályázat esetén az önkormányzat vállalja az Értékterv Kft részére – számla alapján - 899.945 Ft kifizetését, számla alapján a pályázat elkészítéséért, benyújtásáért.

A képviselő-testület utasítja a polgármestert a pályázat benyújtásáre.

**Határidő:** 2024. július 12.

**Felelős**: polgármester.

1. **Képviselői tiszteletdíjról lemondás**

**Előadó: Horváth József Csaba polgármester**

**Horváth József Csaba polgármester** szóbeli előterjesztésben ismertette a napirendet: már előzetesen egyeztettek a képviselőkkel, hogy az augusztusban tartandó falunapi rendezvény költségeihez hozzájárulásként a képviselők lemondanak 1 havi – 20.000 Ft – tiszteletdíjukról, illetve a polgármester is 20.000 Ft összegről lemond. Ezen összeget a falunapi rendezvény költségeihez használják fel. Berki-Varga Petra és Horváth József képviselőkkel is egyeztetett, nyilatkoztak a lemondásról. Kérte a képviselőket a véleménynyilvánításra, szavazásra:

A képviselők vállalták az egy havi tiszteletdíjról lemondást, mely összeget a falunapi rendezvényhez használnak fel.

Nóráp Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**29/2024. (VII.8.) KT határozat**

Nóráp Község Önkormányzatának Képviselő-testületének tagjai (4 fő képviselő és polgármester) a képviselői, polgármesteri tiszteletdíjból 20.000 Ft összegről lemondanak, melyet a falunapi rendezvény költségeihez használnak fel.

A képviselő-testület utasítja a jegyzőt, hogy a Magyar Államkincstárt értesítse a 2024. július havi tiszteledíjból történő mondásról.

**Határidő:** azonnal

**Felelős:** jegyző

A napirendeket követően a képviselők egyeztették a falunap programjait.

Több napirend nem volt, a polgármester a képviselő-testület nyilvános ülését 20.30 órakor bezárta.

***k.m.f.***

Horváth József Csaba Kissné Szántó Mária

polgármester jegyző